Još jednom se srušio deo jednog od potpornih zidova na nezavršenom auto-putu kod Grdelice, svedoče fotografije koje je čitalac dostavio redakciji Južnih vesti. Kako kaže, zid na Koridoru 10 se obrušio jutros.

Zasad nema zvaničnih informacija šta je uzrokovalo pad zida, a novinarka je Koridorima Srbije uputila pitanja o obrušenoj potpori. Zid, prema svedočenju građana, skliznuo jutros; Foto: čitalac

Ovo je treće "klizanje" potpornog zida od prošle godine, a u martu se slična stvar dogodila na Koridoru 10 u blizini Predejana.

Podsetimo, kada se poslednji put obrušio potporni zid na kraku Koridora 10 ka Makedoniji, ministarka građevinarstva i infrastrukture Zorana Mihajlović rekla će to za posledicu imati "izgubljene" dve do tri nedelje zbog dodatnih radova.

Nadležni se još nisu oglasili o srušenom zidu; Foto: čitalacMihajlovićeva je tada rekla da je zid bio osiguran, te da njegovo obnavljanje neće pasti na teret građana, ali razlog pada zida ostao je nepoznat.

Prognoze ministarske su bile da će ova deonica auto-puta biti završena do juna, ali je Mihajlovićeva kasnije kazala da će ipak kompletni radovi biti završeni do decembra.